PATVIRTINTA

Švenčionių r. Švenčionėlių

 Mindaugo gimnazijos direktoriaus

įsakymu 2018-03- Nr. O-

**FILMŲ KONKURSO**

**„MANO MIESTAS - ŠVENČIONĖLIAI!“,
SKIRTO 2018 M. ŠVENČIONĖLIŲ MIESTO ŠVENTEI
IR LIETUVOS VALSTYBĖS ŠIMTMEČIUI,**
**NUOSTATAI**

1. **BENDROJI DALIS**
2. Švenčionių r. Švenčionėlių Mindaugo gimnazija (toliau - Organizatorius) skelbia mėgėjiškų trumpo metražo filmų konkursą „Mano miestas - Švenčionėliai“ (toliau – Konkursas) nuostatus.
3. Mėgėjiškų trumpo metražo filmų konkurso, skirto 2018 m. Švenčionėlių miesto šventei ir Lietuvos valstybės šimtmečiui, nuostatai (toliau – Nuostatai) reglamentuoja Konkurso tikslus, Konkurso organizavimo, dalyvavimo jame, dalyvių vertinimo, apdovanojimo bei skatinimo tvarką.
4. Konkurso organizatorius – Švenčionių r. Švenčionėlių Mindaugo gimnazija. Konkurso partneriai - Švenčionių rajono savivaldybė, Švenčionėlių miesto kultūros centras.
5. **KONKURSO TIKSLAI**
6. Konkurso tikslas – skatinti miesto ir jo apylinkių visų amžiaus grupių gyventojų, gimnazijos socialinių partnerių domėjimąsi Švenčionėlių miesto kultūriniu, istoriniu paveldu, žmonėmis, tradicijomis, ugdyti supratimą apie daugiasluoksnį socialinį, kultūrinį miesto gyvenimo kontekstą bei gebėjimą kūrybiškai jį interpretuoti.
7. Konkurso uždaviniai:
	1. skatinti domėjimąsi Švenčionėlių miesto istorija, paveldu, kultūra, tradicijomis, socialiniais reiškiniais;
	2. supažindinti su krašto istoriją menančiais ir šiuolaikiniais materialiais ir nematerialiais objektais, žmonėmis;
	3. ugdyti kritinį mąstymą, kūrybiškumą bei tiriamuosius gebėjimus;
	4. išrinkti geriausius konkurso darbus ir apdovanoti jų autorius;
	5. supažindinti visuomenę su konkursiniais darbais, publikuojant juos interneto socialiniuose tinkluose bei vaizdo įrašų prieglobos socialiniuose tinkluose.
8. **DALYVIAI**
9. Konkurse gali dalyvauti įvairių amžiaus grupių Švenčionių rajono bei jo išeivių bendruomenės, susivienijimai, mokyklos, neformalios grupės ir pavieniai asmenys (nuo mokinių iki senjorų) arba laikinai susibūrusios kūrybinės grupės (toliau - Dalyviai).
10. **KONKURSO SĄLYGOS**

1. Konkurso trukmė: 2018 m. balandžio 3d. – 2018 m. rugpjūčio 11d.
2. **Konkurso etapai:**
	1. **parengiamasis**: Konkurso nuostatai ir registracijos anketa skelbiami Organizatoriaus internetinėje svetainėje [www.gimnazija.svencioneliai.lm.lt](http://www.gimnazija.svencioneliai.lm.lt) bei FB tinklalapyje ir Švenčionių r. savivaldybės tinklalapyje [www.svencionys.lt](http://www.svencionys.lt)
	2. **pagrindinis:**
		1. filmo scenarijaus kūrimas;
		2. filmo pagal sukurtą scenarijų kūrimas;
		3. sukurto filmo pateikimas;
		4. vertinimo komisijos darbas;
		5. rezultatų skelbimas.
	3. **baigiamasis:**
		1. konkurso rezultatų apibendrinimas, viešinimas, pristatymas visuomenei;
		2. vieša nominuotų filmų peržiūra;
		3. laimėtojų apdovanojimas prizais.
3. Reikalavimaifilmui:
	1. filmo siužetas turi būti susijęs su Švenčionėlių miesto istorija, šiandiena, miesto socialiniais, kultūriniais reiškiniais Švenčionių r. kontekste;
	2. filmas siužetas turi atitikti konkurso temą;
	3. filmo trukmė – 5-10 min.
	4. filmo autoriai kurdami bei viešindami filmą ar jo medžiagą privalo laikytis LR įstatymų (autorių teisių ir gretutinių teisių įstatymo ir kt.);
	5. filmas turi atitikti etikos normas;
	6. konkursui teikiamas tik autorinis kūrinys, kuris negali būti kitų asmenų sukurtų darbų plagiatas ar kopija;
	7. filmas gali būti kuriamas pasitelkus įvairias technines ir technologines vaizdo kūrimo ir fiksavimo priemones, animaciją, kompiuterinę grafiką.
4. **Filmo pateikimas:**
	1. filmas konkursui turi būti pateiktas paskelbtas vaizdo įrašų prieglobos socialiniuose tinkluose (youtube arba vimeo);
	2. dalyviai filmą pateikia užpildydami dalyvio registracijos anketą (<https://goo.gl/forms/3ZJSy1tDoYipeFBk1>) iki 2018 metų rugpjūčio 1d. 17.00 val., kur nurodo ir tikslų filmo publikavimo adresą. Pateiktas pavėluotai arba neatitinkantis konkurso nuostatų filmas nebus vertinamas;
	3. kūrėjas ar kūrėjų grupė gali pateikti vieną filmą;
	4. pateikdami kūrinį konkursui, autoriai sutinka su visomis šiuose nuostatuose paminėtomis sąlygomis.
5. **Vertinimas:**
	1. filmus vertins Organizatoriaus sudaryta vertinimo komisija. Komisijos nariu gali būti kino režisierius, kino operatorius, žurnalistas, fotomenininkas, dailės mokytojas, konkurso partnerių atstovai, kiti asmenys. Esant būtinybei, vertinimo komisija papildomai gali pasitelkti reikalingus specialistus bei ekspertus.
	2. komisija iki 2018 m. rugpjūčio 8d. peržiūri filmus, įvertina juos pagal vertinimo kriterijus ir skiria apdovanojimus I, II, III vietų laimėtojams. Komisijos sprendimas protokoluojamas.
	3. Filmo vertinimo kriterijai:
		1. meninės formos atitikimas temai;
		2. siužeto įdomumas ir aktualumas;
		3. originalumas;
		4. atlikimo kokybė;
		5. estetiškumas.
6. Filmai, **neatitinkantys** Konkurso nuostatų reikalavimų, atmetami vertinimo komisijos sprendimu. Komisijos sprendimas protokoluojamas. Apie sprendimą pranešama filmo autoriui.
7. Vertinimo komisijos sprendimas yra galutinis ir neskundžiamas.
8. Konkurso rezultatai skelbiami tinklalapiuose: [www.gimnazija.svencioneliai.lm.lt](http://www.gimnazija.svencioneliai.lm.lt) bei Organizatoriaus FB tinklalapyje.
9. Apdovanojimas:
	1. I, II, III vietų laimėtojai apdovanojami padėkos raštais ir prizais.
	2. visos Konkurse dalyvavusios komandos apdovanojami padėkos raštais.
	3. konkurso filmų apdovanojimas vyks 2018 m. rugpjūčio 11 d. – 2018 m. Švenčionėlių miesto šventės metu. Filmai-laimėtojai bus demonstruojami šio renginio metu.
10. **BAIGIAMOSIOS NUOSTATOS**
11. Organizatoriai pasilieka sau teisę naudoti kūrinį nekomerciniais tikslais, nemokėdami autorinių honorarų.
12. Kilus klausimams, Konkurso dalyviai gali kreiptis į Organizatorių: filmu.konkursas.svnc@gmail.com.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Konkurso partneriai: Švenčionių rajono savivaldybė, Švenčionėlių Kultūros centras.

Konkurso organizatorius